தோழி முகத்துல கலவரம், பயம்னு எல்லாம் தெரிய, 'என்னடி ஏதாச்சும் பிரச்னையா?'னு கேட்டேன். அவ பதில் சொல்லாம, கண் ஜாடை மட்டும் காட்டினா. அவ கண்கள் காட்டின பக்கம், ரெண்டு பசங்க பைக்ல உட்கார்ந்திருந்தாங்க. 'யாரு அவனுங்க?'னு மெதுவான குரல்ல கேட்டேன். 'தெரியல, அசிங்க அசிங்கமா கமென்ட் அடிச்சிட்டு இருக்காங்க'னு சொன்னா. அப்புறம்தான் கவனிச்சேன், தோழியோட டிரெஸ் கலரையும், அவளோட அங்கங்களையும் குறிப்பிட்டு அசிங்கமா பேசிட்டு இருந்தாங்க. 'ரெண்டு பேரும் ஆட்டோ எடுத்துட்டு இங்கயிருந்து கிளம்பிடுவோமா?'னு கேட்டா. நாங்க ஒரு முடிவெடுக்கிறதுக்குள்ள, கண்ணிமைக்கும் நேரம்தான், அந்தப் பொறுக்கி சட்டுனு வந்து என் தோழியைத் தீண்டிட்டு, பகிர முடியாத வார்த்தைகள்ல ஒரு கமென்ட் அடிச்சான். தனக்கு என்ன நடந்துச்சுனு சுதாரிக்கவே என் தோழிக்கு நொடிகள் ஆக, முகத்தை மூடி அழ ஆரம்பிச்சுட்டா. எனக்கோ, அடுத்த நிமிஷம் என் கை என்கிட்ட இல்ல. என்னையும் அறியாம அவனைக் கன்னத்துல ஓங்கி அறைஞ்சுட்டேன்.